Neuvoston päätöslauselma, annettu 25. marraskuuta 2003, inhimillisen pääoman kehittämisestä sosiaalisen yhteenkuuluvuuden ja kilpailukyvyn edistämiseksi tietoyhteiskunnassa



Virallinen lehti nro C 295 , 05/12/2003 s. 0009 - 0010



Neuvoston päätöslauselma, annettu 25. marraskuuta 2003, inhimillisen pääoman kehittämisestä sosiaalisen yhteenkuuluvuuden ja kilpailukyvyn edistämiseksi tietoyhteiskunnassa (2003/C 295/05) EUROOPAN UNIONIN NEUVOSTO, joka TIETOISENA SIITÄ, ETTÄ - Eurooppa-neuvosto on vuodesta 2000 lähtien katsonut, että tietoon perustuvan kilpailukykyisen talouden rakentaminen edellyttää koulutusalan yhteistyötä, - Euroopan sosiaalisten, väestöllisten ja taloudellisten näkymien jatkuva kehitys edellyttää, etenkin unionin laajentumisen yhteydessä, olemassa olevien strategioiden uudelleen suuntaamista yhteisten tavoitteiden ajamisen tukemiseksi niin, että varmistetaan koulutusjärjestelmiin sijoittamisen tehokkuus, - inhimillinen pääoma on Euroopan kokonaisvaltaisen kehityksen strateginen voimavara ja jäsenvaltioiden koulutuspolitiikkoja on suunnattava niin kunkin yksilön persoonallisuuden kehittämiseen hänen koko elämänsä ajan kuin tukemaan kansalaisten kasvavaa osallisuutta sosiaaliseen yhteenkuuluvuuteen ja taloudelliseen kehitykseen, - Euroopan unionin neuvosto ja Euroopan komissio hyväksyivät vuonna 2002 työohjelman joidenkin yhteisten ja yhteisesti hyväksyttyjen tavoitteiden saavuttamiseksi lyhyellä ja keskipitkällä aikavälillä. Ohjelma vahvistettiin vuonna 2002 Barcelonassa pidetyssä Eurooppa-neuvoston kokouksessa, - komission tiedonannossa Finanssipolitiikan koordinoinnin tehostaminen marraskuulta 2002 esitettiin, että myös inhimilliseen pääomaan tehtävillä investoinneilla voi olla suotuisia vaikutuksia kasvuun ja työllisyyteen, - Eurooppa-neuvoston päätelmissä maaliskuulta 2003 painotetaan, että investoiminen inhimilliseen pääomaan on välttämätöntä Euroopan kilpailukyvyn edistämiseksi, nopean kasvun ja korkean työllisyysasteen saavuttamiseksi sekä tietoperustaiseen talouteen siirtymiseksi, - komission tiedonannossa "Tehokas investoiminen koulutukseen tärkeää Euroopalle" vuodelta 2003, jossa tarkastellaan koulutuksen tärkeyttä ja panosta Lissabonin strategian ydintekijöiden kannalta, todetaan EU:n kärsivän vajauksesta investoinnissa henkilöresursseihin; tiedonannon mukaan sekä julkisten että yksityisten investointien tehokkuus on maksimoitava koordinoimalla koulutuspolitiikat työllisyyspolitiikkojen kanssa ottaen samalla huomioon yhteisten tavoitteiden ja elinikäisen oppimisen strategian seurantaohjelmaan liittyvän prosessin, - neuvoston heinäkuussa 2003 antamassa sosiaalisen ja inhimillisen pääoman rakentamista osaamisyhteiskunnassa koskevassa päätöslauselmassa painotetaan sosiaalisen ja inhimillisen pääoman strategista arvoa ja tarvetta kehittää niiden vuorovaikutusta oppimisen, työn ja sosiaalisen yhteenkuuluvuuden aloilla, - lokakuussa 2003 pidetyn Eurooppa-neuvoston päätelmissä vahvistetaan, että inhimilliseen pääomaan investoiminen, erityisesti lisäämällä koulutuksen rahoitusta ja kytkemällä ala lähemmin työllisyys- ja sosiaalipolitiikkoihin, on ensisijaisen tärkeää Euroopan kasvupotentiaalin kannalta. KOROSTAA, ETTÄ - yhteisön tehtävänä on myötävaikuttaa korkealaatuisen koulutuksen kehittämiseen ja toteuttaa ammatillista koulutusta koskevaa politiikkaa pitäen täysin arvossa jäsenvaltioiden vastuuta sekä toimia yhteistyössä jäsenvaltioiden kanssa tietoon perustuvan kilpailukykyisen talouden aikaansaamiseksi, - koulutuspolitiikkojen tavoitteissa olisi otettava huomioon yhtenä tärkeimmistä päämääristä nuorten sopusointuinen kehitys itseensä luottaviksi, vastuullisiksi ja sivistyneiksi kansalaisiksi, ja samanaikaisesti niiden olisi täydennettävä suuremmassa määrin talous- ja työllisyyspolitiikkojen päämääriä, jotta voitaisiin yhdistää sosiaalinen yhteenkuuluvuus ja kilpailukyky, - koulutusjärjestelmiin investoimisen tehokkuutta ja tuloksellisuutta olisi vahvistettava inhimillisen pääoman kehittämiseksi edelleen johdonmukaisesti resurssien parasta mahdollista käyttöä koskevan tavoitteen 1.5 mukaisesti, ja - [...] koulutuksen asemasta kuuluu sosiaalisen ja taloudellisen kehityksen perustekijöihin; [...] tälle alalle suunnattua rahoitustukea voidaan pitää pikemminkin investointina kuin kustannuksena ja voidaan hahmotella uudenlaisia tapoja tutkimuksen ja innovoinnin [...] kehittämiseksi; inhimillinen pääoma on itse asiassa keino edistää sosiaalista yhteenkuuluvuutta ja talouskasvua. ON YHTÄ MIELTÄ SIITÄ, ETTÄ - Lissabonin tavoitteiden saavuttaminen mahdollistaa inhimillisen pääoman kehittämistä tukevan jäsennetyn yhteistyön vahvistamisen ja tulosten säännöllisen seurannan varmistamisen Euroopan koulutuksen tavoitteiden seurantaa koskevan työohjelman yhteydessä; neuvosto kiinnittää Eurooppa-neuvoston huomion tällä alalla saavutettuun edistykseen osana tavoiteprosessia koskevaa säännöllistä raportointiaan, - tarvittavat varat inhimillisen pääoman kehittämiseksi olisi myönnettävä julkisista tai yksityisistä kansallisista ja Euroopan tason lähteistä, tarvittaessa myös rakennerahastoista, yhteisön koulutusohjelmista ja Euroopan investointipankista; varojen tehokas käyttö on Euroopan kokonaiskehityksen strateginen tekijä, - Euroopan unionin elimien, muun muassa Euroopan investointipankin, inhimillisen ja sosiaalisen pääoman merkitykseen Euroopan taloudelliselle kehitykselle kohdistuvat toimet, tutkimukset ja analyysit ovat tärkeitä tehokkaan koulutus- ja työllisyyspolitiikan välineitä, - koulutus-, sosiaali- ja työllisyyspolitiikkojen välistä johdonmukaisuutta ja täydentävyyttä olisi edelleen kehitettävä elinikäisen oppimisen toteuttamiseksi, - jäsenvaltioiden ja yhteisön olisi pyrittävä kehittämään kyseistä täydentävyyttä koskevaa erityistä eurooppalaista näkökulmaa vahvistaen tavoitteita koskevan prosessin, työllisyyssuuntaviivojen ja talouspolitiikan yleislinjojen välistä yhteyttä.